Oficiālais Vēstnesis L 064 , 11/03/2000 Lpp. 0022 - 0023



Komisijas Lēmums (2000. gada 24. februāris), ar ko groza Padomes Lēmumu 79/542/EEK un Lēmumus 92/260/EEK, 93/195/EEK un 93/197/EEK attiecībā uz dzīvnieku veselības nosacījumiem reģistrētu zirgu ievešanai uz laiku, atpakaļievešanai pēc tam, kad tie uz laiku izvesti, un ievedumiem Kopienā no Korejas Republikas (izziņots ar dokumenta numuru C(2000) 472) (Dokuments attiecas uz EEZ) (2000/209/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu pārvadāšanu un ievedumus no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tā 12., 13.,15., 16. pantu un 19. panta ii) punktu, tā kā: (1) Padomes Lēmums 79/542/EEK [2], kurā jaunākie grozījumi izdarīti ar Komisijas Lēmumu 2000/2/EK [3], nosaka to trešo valstu sarakstu, no kurām dalībvalstis atļauj liellopu, cūku, zirgu, aitu un kazu, svaigas gaļas un gaļas produktu ievedumus. (2) Veselības nosacījumi un veterinārā sertifikācija reģistrētu zirgu ievešanai uz laiku, ievešanai un atpakaļievešanai ir attiecīgi noteikti Komisijas Lēmumos 92/260/EEK [4] un 93/197/EEK [5], kuros jaunākie grozījumi izdarīti ar Komisijas Lēmumiem 1999/613/EK [6] un 93/195/EEK [7], kurā jaunākie grozījumi izdarīti ar Lēmumu 1999/558/EK [8]. (3) Pēc Komisijas veterinārās pārbaudes uzdevuma veikšanas Korejas Republikā tika konstatēts, ka dzīvnieku veselības stāvokļa kontroli uzrauga pietiekoši labi organizēti veterinārie dienesti. (4) Korejas Republikas veterinārās iestādes ir rakstiski apņēmušās 24 stundu laikā ziņot Komisijai un dalībvalstīm ar faksu, telegrammu vai teleksu, apstiprinot jebkādu no Direktīvas 90/426/EEK A pielikumā minētajām zirgu infekcijas vai lipīgajām slimībām, kuras ir obligāti ziņojamās slimības valstī, kā arī savlaicīgi ziņot par izmaiņām zirgu vakcinācijā vai ievešanas politikā. (5) Pēc seroloģiskajām pārbaudēm, kuras tika veiktas, gatavojoties 1986. gada Olimpiskajām spēlēm un ņemot vērā iepriekšminētās veterinārās pārbaudes uzdevuma rezultātus, valsti var uzskatīt par brīvu no zirgu ļaunajiem ienāšiem un vaislas sērgas vismaz sešus mēnešus; Āfrikas zirgu mēris, Venecuēlas zirgu encefalomielīts un vezikulārais stomatīts nekad nav bijis sastopams. (6) Korejas Republiku nevar uzskatīt par brīvu no Japānas encefalīta B un tiek veikta vakcinācija pret šo slimību. (7) Dzīvnieku veselības nosacījumus un veterināro sertifikāciju jāpielāgo dzīvnieku veselības stāvoklim attiecīgajā trešajā valstī; šī situācija attiecas tikai uz reģistrētiem zirgiem. (8) Skaidrības labad, trešo valstu sarakstu grozīšanai lieto valstu ISO kodus. (9) Attiecīgi jāgroza Lēmums 79/542/EEK un Lēmumi 92/260/EEK, 93/195/EEK un 93/197/EEK. (10) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 79/542/EEK pielikuma II daļā, īpašā ailē reģistrētiem zirgiem saskaņā ar valsts ISO koda alfabētisko secību ievieto sekojošu rindu: "KR | Korejas Republika | x" | | 2. pants Lēmumu 92/260/EEK groza šādi: 1) trešo valstu sarakstu I pielikuma C grupā aizstāj ar šādu: "Kanāda (CA), Honkonga (HK), Japāna (JP), Korejas Republika (KR), Makao (MO), Malaizija (pussala) (MY), Singapūra (SG), Taizeme (TH), Amerikas Savienotās Valstis (US)". 2) Lēmuma II C pielikumā veterinārā sertifikāta virsrakstu aizstāj ar sekojošu: "VETERINĀRAIS SERTIFIKĀTS reģistrētu zirgu ievešanai Kopienā uz laika posmu līdz 90 dienām no Kanādas, Honkongas, Japānas, Korejas Republikas, Makao, Malaizijas (pussalas), Singapūras, Taizemes un Amerikas Savienotajām Valstīm;". 3) Lēmuma II C pielikuma III nodaļas d) punkta trešajam ievilkumam pievieno "Korejas Republika (KR)"; 4) Lēmuma II C pielikuma 6. zemsvītras piezīmē vārdus "Honkonga, Japāna, Makao, Malaizija (pussala), Singapūra un Taizeme" aizstāj ar vārdiem "Honkonga, Japāna, Korejas Republika, Makao, Malaizija (pussala), Singapūra, Taizeme"; 5) Lēmuma II A, B, D un E pielikumu III nodaļas d) punkta trešajam ievilkumam pievieno "Korejas Republika (KR)". 3. pants Lēmumu 93/195/EEK groza šādi: 1) trešo valstu sarakstu lēmuma I pielikuma C grupā aizstāj ar šādu: "Kanāda (CA), Honkonga (HK), Japāna (JP), Korejas Republika (KR), Makao (MO), Malaizija (pussala) (MY), Singapūra (SG), Taizeme (TH), Amerikas Savienotās Valstis (US);". 2) trešo valstu sarakstu lēmuma C grupā II pielikuma veterinārā sertifikāta nosaukumā aizstāj ar šādu: "Kanāda, Honkonga, Japāna, Korejas Republika, Makao, Malaizija (pussala), Singapūra, Taizeme, Amerikas Savienotās Valstis.". 4. pants Lēmumu 93/197/EEK groza šādi: 1) trešo valstu sarakstu lēmuma I pielikuma C grupā aizstāj ar šādu: "Kanāda (CA), Honkonga (HK), Japāna (JP), Korejas Republika (KR), Makao (MO), Malaizija (pussala) (MY), Singapūra (SG), Taizeme (TH), Amerikas Savienotās Valstis (US);". 2) Lēmuma II C pielikumā veterinārā sertifikāta virsrakstu aizstāj ar šādu: "VETERINĀRAIS SERTIFIKĀTS reģistrētu zirgu ievešanai Kopienā no Honkongas, Japānas, Korejas Republikas, Makao, Malaizijas (pussalas), Singapūras, Taizemes un reģistrētu, nobarošanai un pavairošanai paredzētu zirgu dzimtas dzīvnieku ievešanai no Kanādas un Amerikas Savienotajām Valstīm;". 3) Lēmuma II C pielikuma 5. zemsvītras piezīmē "Honkonga, Japāna, Makao, Malaizija (pussala), Singapūra un Taizeme" aizstāj ar "Honkonga, Japāna, Korejas Republika, Makao, Malaizija (pussala), Singapūra, Taizeme". 5. pants Šis lēmums ir adresēts dalībvalstīm. Briselē, 2000. gada 24. februārī Komisijas vārdā — Komisijas loceklis David Byrne [1] OV L 224, 18.8.1990., 42. lpp. [2] OV L 146, 14.6.1979., 15. lpp. [3] OV L 1, 4.1.2000., 17. lpp. [4] OV L 130, 15.5.1992., 67. lpp. [5] OV L 86, 6.4.1993., 16. lpp. [6] OV L 243, 15.9.1999., 12. lpp. [7] OV L 86, 6.4.1993., 1. lpp. [8] OV L 211, 11.8.1999., 53. lpp. --------------------------------------------------